Und doo dertmit wääre mir wiider am Aafang, bim Fex. Mir sin am Glooschterbäärg froo gsi fir iin, an der Gäärbergass 13 wäärde mers erscht rächt syy. Er het doo eppis Bsunderigs aagfange, "Dance to Dance", e riisigi Danzschuel mit allem Drum und Draa, mit vyyl Liecht, vyyl Blatz und hoffetlig vyyle danzaagfrässene Lyt wien yych wo wärde s Danzbai schwinge, egaal ob si Baaseldytsch, Deutsch oder Français reeden und schryybe. Vyyl Gligg!